ตีตั๋วจอง
ดร.วิษณุ เครืองาม รองนายกฯ ฝ่ายเนติบริกร ออกมาชี้โพรงให้กระรอกว่า สนช. ลากตั้งชุดปัจจุบันจะปฏิบัติหน้าที่ต่อไปจนถึงการ เลือกตั้งใหม่ต้นเดือนกุมภาพันธ์,จากนั้นก็ยังนั่งยาวไปจนกว่าการเลือกตั้ง ส.ส.ผ่านพ้นไป,และยังนั่งแช่เบ้าต่อไปถึงก่อนจะมีการเปิดประชุมรัฐสภาชุดใหม่นัดแรก 1 วัน,พูดง่ายๆ ยังอยู่ต่อไปได้อย่างเบาะๆ อีกไม่ต่ำกว่า 7 เดือน,รองนายกฯ ดร.วิษณุ ยังแจ้งข่าวดีที่ทำให้ สนช.ลากตั้งชุดนี้หัวใจคับซี่โครงไปตามๆกัน,คือ สนช.ลากตั้งชุดนี้มีโอกาสจะได้รับลากตั้งกลับมาเป็น ส.ว.ชุดใหม่ ซึ่งมีโควตาเก้าอี้ล่อตะเข้ถึง 250 ตัว,สนช.คนใดโชคดีได้เป็น ส.ว.ชุดใหม่ เท่ากับได้ต่อวีซ่ายาวไปอีก 5 ปี,แม่ลูกจันทร์ เชื่อว่า สนช.ลากตั้งที่แสดงบทบาทเข้าตา คสช.จะถูกจับใส่ตะกร้าล้างน้ำกลับมาเป็น ส.ว.ชุดใหม่เพื่อเป็นฐานรองรับการสืบทอดอำนาจ คสช.,มีข่าวลือ วงใน ว่าการแต่งตั้ง ส.ว.ชุดใหม่ 250 คน จะมีโควตาสำหรับ สนช.ลากตั้งชุดปัจจุบันถึง 100 คน,แสดงว่า สนช.ชุดปัจจุบัน 2 คน จะได้รับลากตั้งกลับมาเป็น ส.ว.ชุดใหม่ 1 คน,แม่ลูกจันทร์ ขออภัย ไม่เชื่อข่าวลือว่าจะเป็นข่าวจริง,เพราะยังมีผู้ไม่ประสงค์ออกนาม แต่ประสงค์ได้รับแต่งตั้งเป็น ส.ว.ชุดใหม่ รอเข้าคิวอีกหลายร้อยคน,คสช.จำเป็นต้องเกลี่ยโควตาตำแหน่ง ส.ว.จัดสรรให้กลุ่มต่างๆ ที่ร่วมหัวจมท้ายมาด้วยกันให้ทั่วถึงและเป็นธรรม,เหตุผลสำคัญ เนื่องจาก ส.ว.ลากตั้งชุดใหม่มีอำนาจโหวตตั้งนายกรัฐมนตรีและมีหน้าที่ควบคุมแผนยุทธศาสตร์ชาติ 20 ปี ของ คสช.,คสช.จึงต้องคัดเฟ้น ส.ว.ชุดใหม่ เฉพาะคนที่ไว้วางใจ 100 เปอร์เซ็นต์,ประกอบกับรัฐธรรมนูญฉบับใหม่ แยกการแต่งตั้ง ส.ว.ออกเป็น 3 ประตู,เริ่มจากโควตา เก้าอี้ ส.ว. 6 ตัว ผูกขาดให้ ผบ.ทหารสูงสุด ปลัดกระทรวงกลาโหม ผบ.ทบ. ผบ.ทร. ผบ.ทอ. และ ผบ.ตร.,ส่วนโควตา ส.ว.อีก 50 คน มาจาก การสรรหาตัวแทนสาขาอาชีพเลือก กันเองให้เหลือ 200 คน,แล้วส่งรายชื่อให้ คสช.จะเลือกจิ้มให้เหลือ 50 คน,เท่ากับเหลือโควตา ส.ว.ที่ คสช.แต่งตั้งโดยตรง 194 คน จากทั้งหมด 250 คน,คสช. ต้องจัดสรรเก้าอี้ ส.ว.อีกไม่ต่ำกว่า 100 ตัว ให้กลุ่มอดีตบิ๊กทหารสายตรง คสช. อดีตสมาชิก คสช.อดีตรัฐมนตรีที่โดนปรับ ครม. และอดีตบิ๊กข้าราชการที่เคยทำงานเข้าขารู้ใจกับ คสช.มาหลายปี,สุดท้ายก็จะมีเก้าอี้ ส.ว.เหลืออีกเพียง 94 ตัว สำหรับ สนช.ลากตั้งชุดปัจจุบัน 200 คน อดีตสมาชิกสภาปฏิรูปแห่งชาติ (สปช.) อีก 250 คน และอดีตสมาชิกสภาขับเคลื่อนปฏิรูป (สปท.) อีก 200 คน,แม่ลูกจันทร์ ประเมินว่า สนช.ชุดปัจจุบันจะได้แผ่พังพานกลับมาเป็น ส.ว.ชุดใหม่ไม่เกิน 45 คน,แต่ที่แน่ยิ่งแน่ ชัวร์ยิ่งกว่าชัวร์ นายพรเพชร วิชิตชลชัย ประธาน สนช.คนปัจจุบันจะได้รับแต่งตั้งเป็นประธานวุฒิสภาคนใหม่ พันเปอร์เซ็นต์,เขียนชื่อแปะข้างฝาล่วงหน้าได้เลย.,แม่ลูกจันทร์
มีข่าวลือ วงใน ว่าการแต่งตั้ง ส.ว.ชุดใหม่ 250 คน จะมีโควตาสำหรับ สนช.ลากตั้งชุดปัจจุบันถึง 100 คน แสดงว่า สนช.ชุดปัจจุบัน 2 คน จะได้รับลากตั้งกลับมาเป็น ส.ว.ชุดใหม่ 1 คน
เลือกตั้ง,ส.ว.,พรรคการเมือง,สำนักข่าวหัวเขียว,แม่ลูกจันทร์